
ANNEX I:
CARACTERÍSTIQUES TÈCNIQUES DELS ARMARIS COMPACTES MÒBILS I PRESTATGERIES HOMOLOGATS PER A LES RESERVES ARQUEOLÒGIQUES DEL MUSEU D’ARQUEOLOGIA DE CATALUNYA – EMPÚRIES (L’ESCALA, ALT EMPORDÀ)

A) ARMARIS COMPACTES MÒBILS

PRESCRIPCIÓ TÈCNICA

La instal·lació segons el plànol que s’adjunta (Annex II) quedarà formada per:

11 armaris dobles (núm. del 2 al 7 i del 9 al 13)
2 armaris de tancament (1 i 14)
1 armari fix (núm. 8)

TOTAL: 14 ARMARIS

CARACTERÍSTIQUES DE LA INSTAL·LACIÓ
· Alçada total, núm. 1 al 14: 2.975 mm (fins un màxim de 3.000 mm d’alçada)  
· Fondària dels armaris, núm. 1 al 14: 5.390 mm
· Amplada dels armaris, núm. 1 i 14 (prestatgeries mòbils senzilles): 630 mm
· Amplada dels armaris, núm. 2 a 7 i 9 a 13 (prestatgeries mòbils dobles: 1.230 mm
· Amplada de l’armari 8 (prestatgeria fixa doble): 1.200 mm
· Amplada del passadís: 1.100 + 1.100 mm
· Capacitat total de metres lineals: 980’98 m.l.
· Capacitat total de metres lineals útils: 928’20 m.l.
· Longitud total de la instal·lació: 18.190 mm
· Fondària total de la instal·lació: 5.400 mm 
· Superfície ocupada per la instal·lació: 98,0441 m2
La instal·lació no podrà superar els 18.190 mm de longitud, i 5.400 mm de fondària (sense incloure el volant).

· Nombre de prestatges de 850 (llargada) x 600 (fons) mm: 1.092 unitats
· Capacitat total de caixes de tipus Norma Europa (600 x 400 x 120 mm): 3.276 unitats
· Llum útil entre prestatges: 400 mm
· Nombre de llums previstos: 7
· Regulació prestatges: cada 12,5 mm.
· Resistència màxima per prestatge: 100 kg. 
· Versatilitat prestatges (tipus de suport): prestatges graduables sense cargols
Les ofertes presentades hauran de respectar les mides i la configuració del plànol. Tenint en compte que el gruix dels laterals pot variar depenent del fabricant, les mides totals de l’armari poden tenir un diferencial de +/- 3%,. La mida del prestatge s’haurà de respectar (850 mm x 600 mm). 

· Pes propi de la instal·lació: 12.517 Kg.
· Sobrecàrrega (estimat 15 kg per caixa):  501,203 kg/m2
· Tipus d’accionament: volant de triple reducció
· Base de desplaçament: plataforma

· Nombre mínim de riostres per armari: 3 unitats
· Sistema antidescarrilament: doble rodament guia
· Sistema de rails sobreposats al paviment amb rampa 
· Tarima hidròfuga compactada (sense cambra)
· Càrrega per roda: 2.500 kg.

· Protecció antiincendi: no ha de ser ignífug, però ha de garantir la total compactació per tal de dificultar la penetració del foc.
· Protecció per la pols i la llum: perfil de goma i viseres superiors
· Gruix de xapa dels acabats exteriors: gruix mínim d’1 mm.
· Gruix de xapa de laterals: gruix mínim 1,5 mm.
· Gruix de xapa de prestatge: gruix mínim 0,8 mm
· Tanca de seguretat en armaris simples mòbils
· Tancament amb clau: si
· Adaptació per a l’automatizació del desplaçament: si
· Color: ARENA, o d’una tonalitat similar als ja instal·lats a la planta -2.


EXPERIÈNCIA I QUALITAT:
Tots els processos s’han de regir per un sistema d’assegurament de la qualitat d’acord amb les normes ISO següents, referits específicament al disseny, la fabricació i la instal·lació de rails, prestatgeries fixes i prestatgeries mòbils (mecàniques i automatitzades). Els certificats corresponents s’han d’adjuntar a la documentació aportada per part de les empreses licitadores, 
· Certificat de Sistema de Gestió de la Qualitat conforme a la norma UNE-EN ISO 9001.
· Certificat de Sistema de Gestió Ambiental conforme a la norma UNE-EN ISO 14001.
· Certificat de Gestió d'Ecodisseny conforme a la norma UNE-EN ISO 14006.

SEGURETAT:
Cada equip ha d’anar dotat d’un sistema de tancament que el converteixi en un bloc hermètic i inaccessible. 
La rigidesa de la seva estructura ha d’evitar els problemes de vibracions i sorolls. 

CARACTERÍSTIQUES TÈCNIQUES ARMARIS:

Acabats exteriors de la instal·lació :   
Plafons frontals i posteriors, plafons laterals dels armaris de tancament i muntants intermedis, construïts en làmina d’acer laminada en fred, qualitat UNE-EN 10130:2008, amb un gruix d’1 mm.
Les peces estaran plegades pels quatre costats per tal de proporcionar rigidesa i evitar cantells tallants. Els carenats estaran fabricats en una sola peça i sense juntes en alçada.
Un cop muntats, els plafons, les cremalleres, els sostres i els terres hauran de formar un conjunt homogeni i compacte. Aquest conjunt s’haurà de fixar mitjançant cargols a la base de lliscament i haurà de ser totalment desmuntable, de manera que es pugui traslladar sense malmetre cap component. Totes les peces hauran d’anar encaixades o cargolades entre si, i en cap cas reblonades o soldades.
El material emmagatzemat a l’interior dels armaris haurà de quedar totalment protegit de la pols i de la llum exterior mitjançant la col·locació d’un tapajuntes de goma flexible que envolti la zona de contacte entre vagons. Les juntes superiors estaran equipades amb viseres metàl·liques.
El tancament fix de la instal·lació es realitzarà mitjançant prestatgeries simples, amb accés per una sola cara. No s’admetran portes abatibles ni corredisses.
Cada conjunt d’armaris, inicial i final, estarà dotat amb laterals metàl·lics, i tot el bloc s’haurà de poder tancar mitjançant una clau accionada des de l’armari de tancament.

Laterals :
Els laterals inicials i finals seran de xapa d’acer laminada en fred d’1 mm de gruix.
Els frontals dels armaris disposaran de doble xapa, lateral i carenat, formant una cambra on s’allotjaran els mecanismes del volant. 
Els laterals intermedis estaran formats per cremalleres d’acer fabricades amb un gruix mínim de xapa d’1,5 mm, unides entre si mitjançant unions metàl·liques (laterals oberts).
Les cremalleres seran de perfil tubular tancat i sense arestes, per tal de proporcionar una major resistència i evitar qualsevol risc en la manipulació. Estaran perforades cada 12,5 mm, la qual cosa permetrà ajustar al màxim les necessitats d’espai, així com una fàcil regulació dels prestatges sense cargols i de manera independent a cada costat de l’armari.
Tots els laterals estaran previstos de perforacions per a l’allotjament dels suports i la regulació dels prestatges. La regulació en alçada es podrà realitzar cada 12,5 mm com a màxim, per tal d’adaptar-se als diferents formats de caixes.
L’acabat dels laterals serà amb pintura epoxi polièster assecada al forn, amb classificació M1 o equivalent.

Prestatges :
Els prestatges estaran fabricats amb xapa d’acer laminada en fred, amb un gruix mínim de 0,8 mm, conforme a la norma UNE-EN 10130:2008.
Per tal d’evitar deformacions a la part central del prestatge, tots els prestatges hauran d’estar equipats amb un reforç tipus omega soldat per punts a la part inferior i centrat al prestatge, independentment de la seva resistència o configuració. No s’admetran prestatges que no disposin d’aquest reforç.
Cada prestatge haurà de garantir una capacitat de càrrega de 100 kg uniformement repartits en condicions normals, la qual cosa representa un marge del 50 % sobre la càrrega nominal de 0,63 kg/dm³. En tot cas, haurà de complir les exigències establertes a la norma UNE 11016:1989 o normativa equivalent vigent.
Els prestatges es podran regular en alçada cada 12,5 mm.
Els armaris dobles disposaran de doble prestatge, un a cada costat, de manera que es pugui regular l’alçada de forma independent.
Els prestatges tindran les arestes arrodonides, evitant cantells tallants que puguin causar danys al personal o als materials emmagatzemats.
Per evitar el desplaçament dels objectes, cada prestatge haurà d’incorporar un topall posterior integrat en la seva pròpia configuració, sense afegits ni soldadures. No s’admetran prestatges que presentin juntes entre la superfície superior i el topall posterior que puguin impedir una correcta aplicació de la pintura.

Rails i guies :
Rails d’acer massís amb una alçada màxima de 22 mm per tal de facilitar el trànsit de carretons elevadors. No s’admetran rails amb una alçada superior a 25 mm.
Els rails disposaran d’un sistema de seguretat contra bolcada i descarrilament mitjançant rodaments de boles, que hauran de ser estancs per evitar l’entrada de pols. No s’admetran sistemes de guiat amb les pròpies rodes.
Per tal de garantir una correcta alineació dels armaris, s’instal·larà un mínim de dos rodaments de guiat als extrems dels armaris, independentment dels que es puguin disposar a la part central.
Els rails estaran lliures de cadenes o cremalleres vistes, per tal d’evitar l’acumulació de pols i brutícia.
Els rails s’instal·laran sobre el paviment, amb rampa metàl·lica d’accés a la part frontal i tarima de fusta hidròfuga entre rails, deixant tot el conjunt al mateix nivell.
La tarima de fusta haurà de quedar totalment compactada amb el paviment, per tal de permetre el trànsit de carretons elevadors. No s’admetran tarimes elevades amb espais entre el terra i la tarima.
Per tal de repartir la càrrega en planta, la instal·lació disposarà d’un total de 7 rails, que s’ubicaran sota cada muntant. Als extrems no s’admetrà volada; els rails hauran d’arribar fins als extrems de la base mòbil, tant a la part frontal com a la posterior.
L’anivellació dels rails es realitzarà mitjançant nivell làser d’alta precisió. Els treballs es duran a terme per personal especialitzat i experimentat.
Les juntes de la tarima de fusta aniran encadellades per garantir un nivell homogeni entre peces. No s’admetran cargols vistos a la tarima, i la superfície haurà de quedar totalment lliure de forats i elements de fixació visibles.

Bases mòbils i mecanismes :
Les bases mòbils estaran fabricades amb xapa d’acer laminada en fred de 3 mm de gruix, formant un marc rígid i resistent.
Totes les bases mòbils disposaran de 14 rodes: 7 lliures i 7 unides mitjançant un eix de transmissió al llarg de tota la base.
Les rodes seran d’acer massís i disposaran d’un mínim de dos rodaments de boles estancs, amb una capacitat de càrrega mínima de 2.500 kg per roda.
Per tal de garantir un desplaçament suau i evitar sobreesforços, tots els armaris estaran equipats amb un sistema de triple reductora.
Les bases mòbils incorporaran topalls de goma per tal de suavitzar i esmorteir l’impacte amb la resta de mòduls.
El sistema de bloqueig de seguretat estarà integrat al volant (sense clau). Tots els volants incorporaran un polsador de bloqueig que impedeixi el desplaçament de les prestatgeries mentre s’estigui treballant en un passadís. Les ofertes que no incorporin aquest sistema de seguretat seran excloses de la licitació.
A causa de la distribució de rails necessària per a la correcta transmissió de càrregues en planta, les rodes seran de contacte superior, sense contacte lateral. Només s’admetrà contacte lateral mitjançant rodaments de boles per al guiat dels armaris. No s’admetran rodes acanalades, per tal d’evitar la fricció lateral amb els rails.

Acabats:
Tots els elements que componen la instal·lació estaran acabats amb pintura epoxi polièster assecada al forn, amb classificació M1 o equivalent, i amb un gruix mínim de 50 μm.
Aquells elements que, per les seves dimensions, no puguin ser pintats hauran de disposar d’un tractament específic contra la corrosió.

El color de la instal·lació (bases mòbils i prestatgeries) serà de color ARENA o d’un color similar dins d’aquesta gamma RAL. 

B) PRESTATGERIES DE MITJA CÀRREGA

PRESCRIPCIÓ TÈCNICA

La instal·lació segons el plànol que s’adjunta (annex II) queda formada per:

Prestatgeria A 5.000 x 500 x 3.000 mm.: 3 mòduls de prestatgeria fixa senzilla,
Prestatgeria B 3.450 x 500 x 3.000 mm.: 2 mòduls de prestatgeria fixa senzilla 

TOTAL: 5 mòduls de PRESTATGERIES

CARACTERÍSTIQUES DE LA INSTAL·LACIÓ
Prestatgeria A:
· Alçada total: 3.000 mm
· Fondària total: 500 mm
· Amplada total: 5.000 mm
· Mòduls: 3 mòduls d’entre 1.500 mm i 1.800 mm.
· Laterals de 200 mm
· [bookmark: _Hlk231898532]2 nivells de carrega en alçada
Prestatgeria B:
· Alçada total: 3.000 mm
· Fondària total: 500 mm
· Amplada total: 3.450 mm
· Mòduls: 2 mòduls d’entre 1.500 mm i 1.800 mm
· Laterals de 150 mm
· 2 nivells de carrega en alçada

Laterals: 
Laterals oberts amb cremalleres metàl·liques fabricades amb xapa d’acer laminada en fred de 2 mm de gruix.
Els laterals han d’estar perforats cada 50 mm per permetre la regulació de l’alçada dels nivells.
Les cremalleres estaran unides mitjançant unions horitzontals i diagonals soldades, formant un conjunt rígid.
Els bastidors estaran totalment lliures de cargols, reblons o qualsevol altre element de fixació.
Els peus de les cremalleres aniran soldats, sense cargols ni reblons.
Els laterals estaran pintats de color blau, incloent-hi els peus, les diagonals i les unions horitzontals. Tot el conjunt haurà d’estar pintat.

Nivells de càrrega: 
Els nivells de càrrega estaran formats per llarguers metàl·lics pintats i prestatges perpendiculars fabricats en xapa galvanitzada.
Els llarguers seran de xapa d’acer laminada en fred de 2 mm de gruix, tindran una alçada mínima de 70 mm i la seva configuració permetrà la incorporació dels prestatges en el seu interior, de manera que els laterals dels prestatges quedin a l’interior del llarguer.
Els prestatges seran de fusta hidròfuga amb acabat melamínic a ambdues cares, amb un gruix de 22 mm, i aniran revestits amb xapa galvanitzada de 2 mm de gruix, que cobrirà tota la superfície superior i els laterals llargs (xapa en forma de “U” invertida) en una sola peça, de manera que el conjunt quedi totalment rígid per garantir l’estabilitat de les àmfores.
Els nivells de 1.800 mm tindran una resistència de 800 kg, i els de 1.500 mm, de 1.000 kg.
La fixació dels llarguers als laterals es realitzarà mitjançant grapes del mateix llarguer.
Els llarguers estaran acabats amb pintura epoxi assecada al forn, de color taronja.

